Andovce

Andovce (v minulosti Andód, Ondod, ) sú obec na Slovensku v Nitrianskom kraji, ktorá sa nachádza približne 2 km západne od mesta Nové Zámky. V roku 2008 tu žilo 1 335 obyvateľov, väčšina maďarskej národnosti.

 Polohopis 
Obec sa nachádza na Podunajskej nížine, v juhozápadnej časti okresu Nové Zámky. Medzi najbližšie sídla patria Nové Zámky ležiace 2 kilometre na východ a Palárikovo, ktoré leží 5 kilometrov severozápadne.

 Dejiny 
Prvá písomná zmienka o Andovciach pochádza z roku 1424. V nasledujúcich dokumentoch sa uvádza, že Andovce patrili do správy panstva Beckovského hradu. V tureckých súpisoch (defteroch) z roku 1570 sa uvádza, že v obci v tom čase bolo predmetom zdaňovania 7 domov, v ktorých žilo 20 občanov.

V roku 1773 sa obec spomína pod názvom Andod, od roku 1786 ako Andód a prechode v rokoch 1877 až 1882 opätovne bez dĺžňa v podobe Andod. V štatistike z roku 1808 sa uvádzajú dokonca dva názvy Andód i Ondod. Počnúc súpisom z roku 1888 sa Andovce uvádzajú už len s dĺžňom, teda rovnako, ako v roku 1786. Štatistika z roku 1910 vykazovala v Andovciach 1 012 obyvateľov prevažne maďarskej národnosti.

Po prvej svetovej vojne pripadla obec na základe Trianonskej mierovej zmluvy Česko-Slovenskej republike. V medzivojnovom období sa používal dovtedajší názov Andód. V novembri 1938 po Viedenskej arbitráži pripadla obec Maďarsku, no po druhej svetovej vojne bola opätovne pričlenená k ČSR. V roku 1948 došlo k poslovenčeniu pôvodného názvu obce na Andovce.

 Obyvateľstvo 
 Národnostné zloženie 
údaje: Sčítanie obyvateľov, domov a bytov v roku 1991, Štatistický úrad Slovenskej republiky

údaje: Sčítanie obyvateľov, domov a bytov v roku 2001, Štatistický úrad Slovenskej republiky

údaje: Sčítanie obyvateľov, domov a bytov v roku 2011, Štatistický úrad Slovenskej republiky

Sčítanie 2021:
slovenská 50,7%
maďarská 42,8%
česká 0,3%
nezistená 6,1%

 Kultúra a zaujímavosti  
 Pamiatky 
 Rímskokatolícky kostol svätej Rozálie, jednoloďová pôvodne klasicistická stavba s polygonálnym ukončením presbytéria a predstavanou vežou, z roku 1858. V roku 1910 bol prefasádovaný v duchu neogotiky. V roku 2008 prešiel necitlivou úpravou, keď stratil väčšiu časť pôvodného neogotického tvaroslovia ako slepé okná s lomenými oblúkmi či dekoratívny vlys na veži. Interiér je zaklenutý valenou klenbou so segmentovými lunetami. Fasády sú po nedávnej úprave hladké, veža má okná s lomeným oblúkom so šambránami, je ukončená ihlancovou helmicou.
 Busta spisovateľa – rodáka z Andoviec Gergelya Czuczora z roku 1998. Stojí pred kostolom v centre obce.
 Socha Gergelya Czuczora, ktorá pochádza z roku 2004, stojí oproti obecnému úradu pri nájomných bytoch a pošte.
 Pamiatka obetiam druhej svetovej vojne stojí neďaleko kostola pri pošte.
 Pamiatka a menoslov padnutých v prvej svetovej vojne.
 Vlastivedné múzeum s pamätnou izbou Gergelya Czuczora vedľa kostola na ľavej strane. Múzeum sa vytvorilo z budovy niekdajšej školy. Slávnostné otváranie sa uskutočnilo 7. septembra 2002.

 Známy rodáci 
 Gergely Czuczor 
Významným rodákom obce Andovce je básnik, mních benediktínskeho rádu Gergely Czuczor. Narodil sa 17. decembra 1800, vlastným menom István. Gergely Czuczor bol bratrancom slávneho fyzika, vynálezcu a učiteľa Ányosa Jedlika, rodáka zo susednej obce Zemné.

Gergely Czuczor svoje detstvo prežíval v Nových Zámkoch, študoval v Nitre, v Ostrihome a v Bratislave. Teológiu študoval ako benediktínsky mních v Pannonhalme. Po ukončení štúdia pracoval ako učiteľ a popri práci písal básne. Kvôli prácam vydávaným v rokoch 18481849 bol väznený. Jeho prvá básnická zbierka bola vydaná až po jeho smrti v roku 1866.

 Partnerské obce 
 Nagykovácsi, Maďarsko
 Szákszend, Maďarsko

 Referencie 

 Iné projekty 

 Externé odkazy 



Kategória:Obce okresu Nové Zámky